# Enric Masip i Borràs

Enric Masip Borràs (Cornellà de Llobregat, 1r de setembre de 1969) és un destacat exjugador d'handbol amb un ampli palmarès esportiu. Amb una alçada d'1,92 metres i 95 kg de pes jugava a la posició de central. Format a les categories inferiors del BM Granollers, l'any 1986 debutà amb aquest equip a la màxima categoria de l'handbol espanyol. Les seves grans actuacions el portaren a fitxar pel FC Barcelona dirigit per Valero Rivera el 1990, club amb el qual desenvolupà una trajectòria molt brillant. Sis copes d'Europa i set lligues ASOBAL són els seus resultats més brillants.
Fou 205 vegades internacional amb la selecció espanyola, competint en dos Jocs Olímpics, sis Campionats del Món i tres Campionats d'Europa. Després d'uns darrers anys marcats per les lesions a l'esquena es retirà el 2004. La seva brillant trajectòria l'han convertit en un dels millors jugadors de tots els temps, segons la premsa especialitzada. L'any 2004 passà a treballar a la Fundació del F.C.Barcelona. Darrerament, ha estat Secretari Tècnic de la secció d'handbol del F.C.Barcelona fins al 2013.

## Carrera esportiva
### Trajectòria esportiva per clubs

| Temporades | Club | Lliga |
| 1986/1987 - 1989/1990 | CB Granollers | ASOBAL |
| 1990/1991 - 2001/2002 | FC Barcelona | ASOBAL |

#### Títols

* Copa d'Europa d'handbol: 6 (1990-91, 1995-96, 1996-97, 1997-98, 1998-99, 1999-00)
* Recopa d'Europa d'handbol: 2 (1993-94, 1994-95)
* Supercopa d'Europa d'handbol: 4 (1996-97, 1997-98, 1998-99, 1999-00)
* Lliga dels Pirineus d'handbol: 5 (1997, 1998, 1999, 2000, 2001)
* Lliga espanyola d'handbol: 7 (1990-91, 1991-92, 1995-96, 1996-97, 1997-98, 1998-99, 1999-00)
* Copa espanyola d'handbol: 5 (1992-93, 1993-94, 1996-97, 1997-98, 1999-00)
* Lliga catalana d'handbol: 8 (1987-88, 1988-89, 1990-91, 1991-92, 1992-93, 1993-94, 1994-95, 1996-97)
* Supercopa d'Espanya d'handbol: 5 (1990-91, 1991-92, 1993-94, 1996-97, 1997-98)
* Copa ASOBAL: 5 (1994-95, 1995-96, 1999-00, 2000-01, 2001-02)

### Trajèctoria amb la selecció

Va participar, als 22 anys, en els Jocs Olímpics d'Estiu de 1992 celebrats a Barcelona (Catalunya), aconseguí guanyar un diploma olímpic amb la selecció espanyola d'handbol en finalitzar cinquè en la competició masculina olímpica. Absent dels Jocs Olímpics d'estiu de 1996 realitzats a Atlanta (Estats Units) per lesió, va participar en els Jocs Olímpics d'Estiu de 2000 realitzats a Sydney (Austràlia), on va aconseguir guanyar la medalla de bronze al derrotar en el partit pel tercer lloc la selecció de Sèrbia i Montenegro. Al llarg de la seva carrera ha guanyat dues medalles en el Campionat d'Europa d'handbol, una medalla de plata en la Supercopa de Nacions (2003/2004) i una altra medalla de plata en el Mundial júnior de 1989 disputat a Espanya.

## Referències

* ↑ Tardà i Coma, 2021, p. 304.
* ↑ Hernández Navarro, Xavi. «Enric Masip: l'ànima lliure del Barça de Laporta». Diari Ara, 25-10-2023. Arxivat de l'original el 2024-06-04. [Consulta: 5 juny 2024].
* ↑ Berzosa, Alejandro. «Enric Masip formarà part de la primera generació del ‘Hall of Fame' ASOBAL». L'Esportiu, 08-05-2024. Arxivat de l'original el 2024-05-08. [Consulta: 5 juny 2024].
* ↑ «Enric Masip i Borràs». Gran Enciclopèdia Catalana. Barcelona: Grup Enciclopèdia Catalana.
* ↑ «El excapitán de la selección española de balonmano y compañero de Urdangarin pide la independencia de Cataluña» (en castellà). El Economista, 27-04-2014. Arxivat de l'original el 2024-06-05. [Consulta: 5 juny 2024].
* ↑ «Hall of Fame: Enric Masip» (en anglès). Federació Europea d'Handbol. Arxivat de l'original el 2024-06-05. [Consulta: 5 juny 2024].
* ↑ Ojeda, Enrique. «¿Qué fue de Enric Masip, corazón del Dream Team?» (en castellà). Diario As, 05-07-2017. Arxivat de l'original el 2024-02-04. [Consulta: 5 juny 2024].
* ↑ «Qué fue de… Enric Masip» (en castellà). 20minutos. Arxivat de l'original el 2023-09-28. [Consulta: 5 juny 2024].
* ↑ Regàs, Lluís. «¿Quién es Enric Masip?» (en castellà). Crónica Global, 25-12-2022. Arxivat de l'original el 2024-06-05. [Consulta: 5 juny 2024].

## Bibliografia

* Tardà i Coma, Joan. Gent de Cornellà de Llobregat. L'Avenç de Cornellà, 2021 (Llibres de l'Avenç de Cornellà, 23). ISBN 978-84-09-30320-5.